laion/Wikipedia-Exotic huggingface dataset:
איתי בוגנים

איתי בוגנים (נולד ב-29 במאי 2001 בחיפה שבישראל) הוא כדורגלן ישראלי המשחק בעמדת קשר הכנף בקבוצת הפועל חיפה מליגת העל הישראלית. בוגנים החל את דרכו במכבי חיפה אשר הייתה הקבוצה של עיר מגוריו. הוא שיחק שם בכל קבוצות הילדים ואף שנה בנוער בה כבש 4 שערים ב-20 משחקים בכל המסגרות, כשהרבה בעיקר לעלות מהספסל. בעונת 2016/2017, עבר בוגנים לנוער של הפועל חיפה. באותה עונה שותף בוגנים ב-27 משחקים בכל המסגרות וכבש 6 שערים. בעונת 2017/2018, שותף בוגנים ב-33 משחקים וכבש 3 שערים. בעונת 2018/2019, הוא שותף ב-24 משחקים וכבש 7 שערים, כולל שלושער ב-6 באוקטובר 2018 בניצחון 4–5 על הפועל נוף הגליל. עונה לאחר מכן, בעונת 2019/2020, שותף בוגנים ב-21 משחקים וכבש 5 שערים לפני שמגפת הקורונה עצרה את העונה. ב-26 ביולי 2020, חתם בוגנים בקבוצה הבוגרת של הפועל חיפה. הוא שיחק לסירוגין בקבוצת הנוער של המועדון כחריג גיל ומונה לקפטן. ב-2 בינואר 2021, ערך בוגנים את הופעת הבכורה שלו בקבוצה ובליגת העל, כשעלה כמחליף בדקה ה-88 מול בית"ר ירושלים והמשחק נגמר בתיקו 3–3. ב-20 בפברואר, כבש בוגנים את שער הבכורה שלו בבוגרים כשעלה כמחליף בסיבוב ח' בגביע המדינה מול בני יהודה תל אביב בדקה ה-106 והשווה בדקה 115 את התוצאה ל-3–3 כשבסיום גברה הפועל חיפה על בני יהודה בפנדלים ועלתה לשלב הבא. ב-13 במרץ אותה שנה, כבש בוגנים שער דרמטי נוסף כשעלה כמחליף בדקה ה-77 מול מועדון ספורט אשדוד וכבש בדקה ה-90 שער שוויון שהשווה את התוצאה ל-2–2. חמישה ימים לאחר מכן, ב-18 במרץ, האריך בוגנים את חוזהו בהפועל חיפה ל-5 שנים נוספות. בוגנים הוא חלק מסגל נבחרת ישראל עד גיל 21. איתי בוגנים, באתר ההתאחדות לכדורגל בישראל איתי בוגנים, באתר Transfermarkt איתי בוגנים, באתר Soccerway אלעד שפירא, האדומים מחיפה מכינים את העתיד • החתמות חדשות, באתר חיפה תאגיד החדשות, ‏26 ביולי 2020 גיא בן זיו, ‏לא חנן אותה: 3:3 משוגע בין בית"ר והפועל חיפה, באתר ONE‏, 2 בינואר 2021 מאור רחמני, ‏אחרי פנדלים: הפועל חיפה הדיחה את בני יהודה, באתר ONE‏, 20 בפברואר 2021 ליגת העל: הפועל חיפה ומ.ס. אשדוד נפרדו ב-2:2 מרתק, באתר וואלה, 13 במרץ 2021 ליאב נחמני, הפועל חיפה: איתי בוגנים חתם ל-5 עונות, באתר ישראל היום, ‏18 במרץ 2021
פאלאס (פירושונים)

פאלאס היא המילה הלועזית לארמון. האם התכוונתם ל... מיתולוגיה: פאלאס - כינוי לאלה אתנה. פאלאס (מיתולוגיה) – הוא דמות במיתולוגיה היוונית בנם של קריוס ויוריביה. פאלאס (בן פנדיון) – בנו של פנדיון, הוא דמות אחרת במיתולוגיה היוונית. אסטרונומיה: פאלאס (אסטרואיד) – אסטרואיד בחגורת האסטרואידים. משפחת פאלאס – משפחת אסטרואידים בהם נכלל האסטרואיד פאלאס. היסטוריה: מלון פאלאס – מלון מימי המנדט בירושלים פלס
ארבה (כלי שיט)

המונח "דוברה" מפנה לכאן. אם הכוונה למשמעות אחרת, ראו דוברה (פירושונים). אַרְבָּה (ברבים: אֲרָבוֹת) בשימוש בן זמננו היא כלי שיט בעל תחתית שטוחה, בדרך כלל ללא אמצעי הנעה משלו, המשמש להובלת מטענים בנהרות, תעלות שיט או נמלים. המלה הארמית "אַרְבָּא" (צורת רבים: אַרְבֵּי) נזכרת בתלמוד בבלי, והוראתה סירת משא קטנה, מונעת במשוטים, שהובילה מטענים בעיקר בנהרות בבל ושימשה גם לפריקה ולטעינת ספינות משא העוגנות סמוך לחוף. לעיתים קרובות משתמשים במונח "דוברה" במקום "ארבה", אף שיש הבדל קל בין שני המונחים. ארבה הוא גם השם שניתן לסירת משוטים מעוטרת ומקושטת, לשימוש בטקסים דתיים או ממלכתיים, כמו הארבות המלכותיות של תאילנד. ארבה שוֹמֶטֶת (באנגלית: Hopper barge, בצרפתית: Chaland à Clapets) - כלי שיט קטן, ללא אמצעי הנעה, בעל תחתית שטוחה הנפתחת לצדדים ומכלי ציפה בדפנות. משמשת לסילוק חומר הקרקעית שמרוקנת לתוכה אוניית מחפר ונגררת אל אתר ההשלכה בלב ים או במקום אחר. פּוֹרֶקֶת (באנגלית: Lighter, בצרפתית: Allège) דוברה משמשת בעיקר להעברת סחורות בנהרות ובתעלות. רוב הדוברות חסרות מנוע והן צריכות להיגרר על ידי ספינות גרר. דוברה טיפוסית היא בגודל של 59.4X10.6 מטרים, והיא יכולה לשנע עד כ-1,500 טונות של מטען. ארבת מפרשים (באנגלית: sailing barge) של.א., האנציקלופדיה העברית, ראשונה, חברה להוצאת אנציקלופדיות בע"מ, תשכ"א מסכת שבת ס"ז א', מסכת פסחים מ' ועוד. במסכת עבודה זרה ל"ד מסופר על "ארבא דמורייסא", ארבה של ציר (רוטב) דגים (גארום, בלטינית garum) שהגיעה לנמל עכו. ההגדרה המילונית של דוברה היא על פי מלכים א', ה, כב-כג - רפסודה של בולי עץ הקשורים יחד להשטתם על פני המים: "וישלח חירם אל שלמה לאמור: שמעתי את אשר שלחת אלי; אני אעשה כל חפצך בעצי ארזים ובעצי ברושים. עבדי יורידו מן הלבנון ימה, ואני אשימם דוברות בים עד המקום אשר תשלח אלי וניפצתים שם ואתה תישא...". ערך זה הוא קצרמר בנושא כלי שיט. אתם מוזמנים לתרום לוויקיפדיה ולהרחיב אותו.
נאנס

האם התכוונתם ל... לארי נאנס – כדורסלן אמריקאי לארי נאנס הבן – כדורסלן אמריקאי ריי נאנס – מוזיקאי אמריקאי נאנס (הלכה) – סוגיה הלכתית ננס נאנסי
ליגת העל הקזחית

ליגת העל הקזחית (בקזחית: Қазақстан Премьер Лигасы) היא ליגת הכדורגל הבכירה בקזחסטן. הליגה נשלטת על ידי פדרציית הכדורגל של קזחסטן והוקמה בשנת 1992 עם יציאת קזחסטן מברית המועצות. הליגה הייתה באזור 8 בדרג השלישי של הכדורגל הסובייטי אף על פי שמספר קבוצות מהליגה הגיעו לרמות גבוהות בכדורגל הסובייטי. משחקי הליגה נערכים רק בקיץ, והליגה אינה מתחלקת כמו ברוב המדינות לשתי שנים אזרחיות אלא נערכת כולה באותה שנה אזרחית. להלן הקבוצות המתמודדות בליגת העל הקזחית בעונת 2022: בזמן שליטת ברית המועצות בקזחסטן SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות הקזחיות לא הצליחו כמעט להעפיל לליגה הבכירה, למעט קבוצה אחת, קאיראט אלמטי ששיחקה בליגה 24 עונות ללא הישגים. שאר הקבוצות הקזחיות הגיעו רק לליגת המשנה אחרי שזכו באליפות המקומית אך לא ביססו את מעמדן בליגת העל הסובייטית. קבוצה המסומנת בכתב מודגש זכתה בגביע הקזחי הסובייטי באותה העונה והשלימה דאבל מקומי. אלו הקבוצות שזכו באליפויות המקומיות בקזחסטן הסובייטית בין השנים 1936 - 1991. לאחר שקזחסטן החזירה עצמאות מלאה התאחדות הכדורגל הקזחית העצמאית החדשה (ה-KFF) פתחה את הליגה הקזחית הבכירה ובאותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז. החטיבה העליונה (1992-2001) סופר ליג (2002-2007) הפרמייר ליג הקזחי (2008-הווה) קבוצה המסומנת בכתב מודגש זכתה בגביע הקזחי באותה העונה והשלימה דאבל מקומי. אתר האינטרנט הרשמי של ליגת העל הקזחית עקב התרחשות מלחמת העולם השנייה
מולוקיו

מולוקיו (באיטלקית: Molochio) היא קומונה במחוז קלבריה שבאיטליה, הממוקמת כ-80 קילומטרים מדרום-מערב לקטנזארו וכ-40 קילומטרים מצפון-מזרח לרג'ו די קלבריה. נכון ל-31 באוקטובר 2021 היו בה 2,700 תושבים ושטחה 37.45 קילומטרים רבועים. הקומונה ידועה כ"בעלת השכיחות הגבוהה ביותר של אנשים בגיל מאה בעולם". מדיה וקבצים בנושא מולוקיו בוויקישיתוף אתר האינטרנט הרשמי של מולוקיו "USC News - University of Southern California News". ערך זה הוא קצרמר בנושא יישובים באיטליה. אתם מוזמנים לתרום לוויקיפדיה ולהרחיב אותו.
נאור עבודי

נאור עבודי (נולד ב-17 ביולי 1993) הוא כדורגלן ישראלי המשחק בעמדת הקשר במ.ס. דימונה. עבודי התחיל את הקריירה שלו במחלקת הנוער של עירוני קריית שמונה. ערך את הופעת הבכורה שלו בקבוצה הבוגרת. ב-12 בדצמבר 2012 ערך את הופעת הבכורה שלו בקבוצה הבוגרת בהפסד 3-2 להפועל באר שבע. ב-11 במאי 2013 ערך את הופעת הבכורה שלו בליגת העל בהפסד 2-1 למכבי חיפה. בקיץ 2014 הושאל להפועל נצרת עילית עד לסיום העונה. ב-19 בספטמבר 2014 הבקיע את שער הבכורה שלו בקריירה בניצחון 2-3 נגד מכבי הרצליה. עונה לאחר מכן חזר לקריית שמונה ובעונה זו רשם 13 הופעות כאשר בכולן עלה מהספסל. בקיץ 2016 חתם בעירוני נשר מהליגה הלאומית במדיה שיחק שנתיים אחריהם עבר להפועל עכו. בקיץ 2019 חזר לליגת העל כאשר חתם במ.ס. אשדוד במדיה שיחק עונה אחת. ב-23 באוגוסט 2020 הצטרף ללורי מליגת העל הארמנית במדיה שיחק 8 משחקים וכבש שער אחד. ב-15 בינואר 2021 חזר לישראל וחתם בהפועל אום אל-פחם. ב-27 באוקטובר 2021 חתם בהפועל עפולה. שנה לאחר מכן חזר לקדנציה שנייה בהפועל נוף הגליל. ב-8 בפברואר 2023 חתם בהפועל רעננה מליגה א'. בקיץ 2024 חתם במ.ס. דימונה. נאור עבודי, באתר ההתאחדות לכדורגל בישראל נאור עבודי, באתר Transfermarkt נאור עבודי, באתר Soccerway נאור עבודי, באתר FootballDatabase.eu אורי שמיר,השגרירים: נאור עבודי הוצג בלורי הארמנית, באתר גליל עולה, 23 באוגוסט 2020 אורי שמיר, “השגרירים”: נאור עבודי חתם בהפועל אום אל פאחם, באתר גליל עולה, 15 בינואר 2021 מערכת ONE, ‏נאור עבודי חתם בהפועל עפולה: יש הרבה עבודה, באתר ONE‏, 27 באוקטובר 2021 תומר חבז, ‏רכש חדש להוכנבוים: נאור עבודי חתם בנוף הגליל, באתר ONE‏, 26 באוקטובר 2022 יונתן גינזבורג, ‏מכוונת גבוה: נאור עבודי חתם במ.ס דימונה, באתר ONE‏, 30 ביוני 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נאור עבודי".
מחלקה (פירושונים)

האם התכוונתם ל... מחלקה – רמה בחלוקה למבנה הירארכי בארגונים מחלקה (צבא) – יחידה צבאית מחלקה (תכנות) – מושג בתכנות מונחה עצמים מחלקה (טקסונומיה) – רמה במיון עולם הטבע מחלקה (בית חולים) – יחידה רפואית בבית חולים במתמטיקה: מחלקה (תורת החבורות) – כל תת-חבורה משרה חלוקה טבעית של החבורה בה היא מוכלת מחלקה (תורת הקבוצות) – אוסף של איברים מחלקת שקילות – איבר של חלוקה שמשרה יחס שקילות מחלקת טיסה – חלוקה ומידור של קבוצות נוסעים בהתאם לרמות שירות לפני הנסיעה, במהלכה ולאחריה
ליגת העל הצ'כית בכדורגל

ליגת העל הצ'כית (בצ'כית: 1. česká fotbalová liga, נקראת גם "פורטונה ליגה" מטעמים מסחריים) היא ליגת הכדורגל הבכירה בצ'כיה. שמה המסחרי של הליגה הוא "גמברינוס", על שם הספונסר הראשי של הליגה וגם אחד מהמלכים האגדיים בפלנדריה. ההיסטוריה של הליגה הצ'כוסלובקית מתחילה כבר במאה ה-19, ובה שיחקו גם קבוצות מסלובקיה, כאשר שתי המדינות היו תחת צ'כוסלובקיה. לאחר הקמת צ'כיה העצמאית בשנת 1993 הוקמת ליגת העל הצ'כית. בליגה משחקות כיום 18 קבוצות כאשר בסוף כל עונה מעפילה האלופה לשלב הפלייאוף של ליגת האלופות, ואילו הקבוצה שסיימה במקום השני מעפילה לשלב המוקדמות השני של הטורניר. שלוש קבוצות נוספות מעפילות למוקדמות הליגה האירופית. להלן הקבוצות המתמודדות בליגת העל הצ'כית בעונת 2023/2024: הקבוצות הצ'כיות שיחקו כבר החל מ-1925 בליגה הבכירה בגוש הישות הצ'כוסלובקית. עד 1938 בליגה סדירה, לאחר מכן בליגה שנקראה "הליגה של בוהמיה ומוראביה" והייתה תחת הכיבוש הנאצי במלחמת העולם השנייה. לאחר מכן הוקמה ליגת העל הצ'כוסלובקית מחדש והקבוצות הצ'כיות זכו להצלחה רבה בהן, בין הקבוצות הבולטות היו ספרטה פראג, סלביה פראג ודוקלה פראג שזכו ב-42 אליפויות, כאשר הקבוצות הצ'כיות היו הדומיננטיות יותר (מהסלובקיות) וזכו ב-53 אליפויות מתוך 67 עונות של הליגה הצ'כוסלובקית. אחרי פירוק צ'כוסלובקיה ב-1993, הכריזה צ'כיה על עצמאותה בין היתר גם בתחום הספורט וההתאחדות הצ'כית החדשה החלה לקיים תחרות נפרדת במדינה, וליגת העל הצ'כוסלובקית למעשה פורקה ל-2 ליגות עצמאיות: ליגת העל הסלובקית וליגת העל הצ'כית. בעונת הבכורה ניתנו 2 נקודות לניצחון, ועונה לאחר מכן הוכנסה שיטת 3 הנקודות לניצחון. הקבוצות דורגו לפני נקודות אך במקרה שוויון נקודות, מה שהיה מכריע הוא המפגשים בין הקבוצות. עד 2018, היו 16 קבוצות בליגה ששוחקה מאוגוסט עד מאי, וכל קבוצה שיחקה אחת נגד השנייה פעמיים (בבית ובחוץ), כשהליגה ארכה 30 מחזורים. בעונת 2018/2019 הוכנס פורמט חדש, שבו לאחר הליגה הרגילה, מתחלקת הטבלה ל-3 פלייאופים: פלייאוף האליפות (6 הראשונות מתחרות על האליפות) שבו כל קבוצה משחקת אחת נגד השנייה עוד פעם אחת, פלייאוף אמצע (מקום 7–10, לתחרות על מיקומים והעפלה לתחרויות האירופיות) שבו יש שלבי נוק אאוט, ופלייאוף תחתון למלחמה על הישארות בליגה הבכירה (מקומות 11–16) שמשוחק באותו פורמט של הפלייאוף אליפות. בעונת 2019/2020 הפלייאוף התחתון נזנח כיוון שלא היה זמן לקיימו ולא התקיים. ההתאחדות הכריזה כי לא יהיו יורדות אלא רק עולות והליגה גדלה ל-18 קבוצות לעונת 2020/2021. בסוף העונה תהיינה 3 יורדות. קבוצה המסומנת בכתב מודגש זכתה בגביע הצ'כי באותה העונה והשלימה דאבל מקומי. מדיה וקבצים בנושא ליגת העל הצ'כית בכדורגל בוויקישיתוף אתר האינטרנט הרשמי של ליגת העל הצ'כית בכדורגל (בצ'כית) אתר האינטרנט הרשמי של ליגת העל הצ'כית בכדורגל (באנגלית) ליגת העל הצ'כית בכדורגל, ברשת החברתית פייסבוק ליגת העל הצ'כית בכדורגל, ברשת החברתית אקס (טוויטר) ליגת העל הצ'כית בכדורגל, ברשת החברתית אינסטגרם ליגת העל הצ'כית בכדורגל, סרטונים בערוץ היוטיוב אתר הליגה (באנגלית)
קרמשניט

קרמשניט (בגרמנית: Cremeschnitte) היא עוגת קרם המזוהה בדרך כלל עם בית המלוכה האוסטרו-הונגרי לשעבר. מנה זו פופולרית ברחבי מרכז אירופה והבלקן בווריאציות שונות, שכולן כוללות בסיס של בצק עלים וקרם. במקומות רבים בעולם מוכנסים בין השכבות גם קונפיטורות למיניהן או פירות שונים ומעל השכבה העליונה נהוג לבזוק אבקת סוכר. ידועה גם בשמות נוספים: נפוליאון ומילפיי. העוגה הופיעה לראשונה באיטליה בעיר נאפולי בסוף המאה ה-19. טבחים מהעיר החלו להכין אותה מבצק נפוליטאני מסורתי ומרחו קרם וניל עדין בין דפיו. מתכון העוגה התפשט ברחבי איטליה, והיא זכתה (כמו הפיצה "נאפוליטנה") לשם "נפוליטאני", כלומר "מהעיר נאפולי". כאשר הופיעה העוגה בצרפת, סֻלַּף שמה על ידי הצרפתים והם קראו לה "נפוליאון". האיטלקים ניסו להבהיר לצרפתים ששם העוגה הוא ״נאפוליטני״, אך אלו לא ניסו לתקן את הטעות. ההפך, הם פרסמו את העוגה בשם המשובש, תוך הפצת סיפור אגדה המספר על אהבתו של נפוליאון לעוגה שנאפתה לו על ידי טבחיו. לישראל הובאה העוגה על ידי העולים שהגיעו מגרמניה או מהאימפריה האוסטרו-הונגרית. שם מכונה העוגה בשם "קרם שניט" (Cremeschnitte), שפירושו "פרוסת קרם". מדיה וקבצים בנושא קרמשניט בוויקישיתוף עופר ורדי, קרמש: הנפוליאון של ההונגרים, באתר ynet, 7 ביוני 2007 קייק סטורי: הסיפור מאחורי העוגות שכולנו אוהבים, באתר ‏מאקו‏, 29 במרץ 2016 מהי ההיסטוריה הלאומית של הקרמשניט?, באתר eureka.org.il ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
שולחן מחשב

שולחן מחשב הוא שולחן עבודה המותאם לעבודה עם מחשב אישי והציוד הנלווה אליו. השולחן כולל חלקי ריהוט שנועדו לספק נוחות שימוש ומראה אסתטי של אזור העבודה, בין השאר על ידי הסתרת חלק מהציוד ההיקפי והכבילה. הצורה הנפוצה ביותר של שולחן המחשב היא גרסה ארגונומית של שולחן העבודה המשרדי, שכוללת מגש מקלדת מתכוונן ושטח שולחן עבודה מספיק לכתיבה. בעיצוב משולב ציוד למיקום צג (מדף, בדרך כלל) וחורים לניתוב הכבלים המחברים את רכיבי המחשב יחד. שולחן מחשב טיפוסי מספק מקום למקלדת, עכבר, צג, מדפסת ורמקולים. עיצובי שולחנות כוללים מגוון של מדפים, מגשים וחורים לניתוב כבלים למערכות מחשב. בחלק משולחנות המחשב, הכבלים מוצמדים ללוח בגב השולחן, כדי ליצור מראה מסודר יותר. שולחנות מחשב מיוצרים בדרך כלל בייצור המוני ודורשים הרכבה עצמית מסוימת. המחשב והציוד ההיקפי אינם חלק ממבנה השולחן, והצבתם וחיבורם נעשים לאחר הצבת השולחן במקומו. הצעות שונות ל"משרד העתיד" הציעו עיצובים ששילבו את המחשב והציוד באופן מובנה בשולחן, אך אלה לא זכו לפופולריות. יש מגוון צורות ועיצובים לשולחנות מחשב. הדוגמאות הנפוצות הן: שולחן בודד "קלאסי" המיועד לשימוש אדם בודד, בבית, במשרד או במשרד ביתי. שולחנות מחשב המאפשרים חיבורם זה לזה ליצירת שורות של עמדות מחשב, למשל במשרדים ובמוסדות חינוך. שולחנות אלו מעוצבים על מנת לאכלס עשרות מערכות מחשב תוך הקלת חיווט, תחזוקה כללית, מניעת גניבות והפחתת ונדליזם. שולחנות מתגלגלים קטנים או עגלות מחשב עם שולחנות עבודה זעירים, המספקים מספיק מקום למחשב נייד ומשטח עכבר. תצורת שולחן מתגלגל מאפשרת ניידות וגישה משופרת במצבים בהם שולחן כתיבה אינו נוח. ניתן להשתמש בשולחנות מחשב ניידים מעל מיטה, למשל. שולחנות מחשב ארגונומיים מכילים מנגנונים המאפשרים התאמות מכניות למיקום החלקים השונים, על מנת למקסם את הנוחות והיעילות למשתמש. השולחן הארגונומי הוא בדרך כלל רהיט "עומד בפני עצמו" המאפשר גישה למנגנוני ההתאמה. לשולחנות ארגונומיים מסוימים יש התאמת גובה שולחן גדולה מספיק כדי ליצור שולחן "ישיבה" או שולחן עמידה, המאפשר למשתמש לעבוד בעמידה. מדיה וקבצים בנושא שולחן מחשב בוויקישיתוף
מוניקה ג'וזף

מוניקה ג'וזף (באנגלית: Monica Joseph, בערבית: مونيكا جوزيف; נולדה ב-2000) היא דוגמנית ושחקנית טלוויזיה ישראלית-ילידת-סודאן. ג'וזף נולדה בעיר קסאלה (אנ') שבסודאן, וכשהייתה בת שנה, משפחתה הצליחה להימלט למדינת מצרים השכנה, כפליטים בעקבות מלחמת האזרחים הסודאנית השנייה. ב-2007 כשהייתה בת שבע הסתננו בהצלחה בתוך קופסת תובלה בחשיכת הליל ביחד עם מסתננים אחרים, באמצעות מבריחים בדואים שאמה שילמה להם, יחד עמה ועם אחיה הקטן שסובל מאוטיזם אל תוך שטחי מדינת ישראל (שאינה-מדינה שכנה לסודאן), כשעברו דרך פרצה שהוכנה מראש בגדר הגבול ישראל–מצרים. לאחר מכן, שלושתם נתפסו והועברו למתקן הכליאה סהרונים שבנגב, למשך כארבעה חודשים. לאחר מכן עברו לעיר ערד שבדרום ישראל, היכן שאמה מצאה עבודה. לבסוף, עברו להתגורר בשכונת שפירא שבדרום תל אביב, והיא החלה ללמוד בבית ספר ביאליק-רוגוזין שבתל אביב, שחלק ניכר מתלמידיו הם בני משפחות מהגרי עבודה ממדינות שונות ובפרט ממשפחות של מסתננים מאפריקה השוהים בישראל. כשהייתה בת תשע הועברה לפנימיית תל ברוך שבצפון תל אביב, על ידי משרד הרווחה של ישראל, אליה הגיעה כדי להתרחק מהתעללות מצד אמה האלכוהוליסטית. סיפרה שאחת מחברותיה הקרובות גורשה בחזרה לסודאן ב-2012. בשנת 2018 החלה בקריירת דוגמנות, מאז עבדה עם כמה מעצבות ומעצבי אופנה ישראלים בולטים ובהם, דורית בר-אור, שחר אבנט, אלון ליבנה ונטאשה דנונה. בשנת 2022 התחילה לשחק בעונה השנייה של סדרת הנוער "סקיי" של yes שם היא מגלמת את אסיה, הזהות הראשית החדשה של סקיי (במקומה של רביד רונן, שכיכבה בעונה הראשונה בתפקיד זה). משנת 2023 משחקת בסדרת הנוער "דרימארס" שבערוץ זום למנויי הוט, שם היא מגלמת את סיטאר. ב-3 במרץ 2024, פורסם כי ג'וזף תחזור לגלם את סיטאר בעונתה השנייה של הסדרה. מוניקה ג'וזף, במיזם "אישים" לתיעוד היצירה הישראלית מוניקה ג'וזף, במסד הנתונים הקולנועיים IMDb (באנגלית) מוניקה ג'וזף, באתר "אידיבי", מאגר הידע העברי לקולנוע ישראלי ועולמי ToI Staff, Sudanese model who grew up in Israel says she is living in fear of deportation, www.timesofisrael.com (באנגלית אמריקאית) "כבר בגיל תשע הציעו לי מין בתמורה לכסף. אף פעם לא חשבתי להסכים" ToI Staff, Sudanese model who grew up in Israel says she is living in fear of deportation, www.timesofisrael.com (באנגלית אמריקאית) ToI Staff, Sudanese model who grew up in Israel says she is living in fear of deportation, www.timesofisrael.com (באנגלית אמריקאית) גל סלונימסקי‏, "הייתי בחיים כמעט בכל המקומות השפלים והקשים שיש", באתר וואלה, 9 באפריל 2021 עונה 2 לדרימארס!!😱מה אתם רוצים שיקרה בעונה השנייה?👇חלק 2?, באתר יוטיוב
Caviar (אלבום)

Caviar הוא אלבום הבכורה הנושא את שמה של להקת הרוק האלטרנטיבי והפאוור פופ האמריקאית Caviar. הוא יצא לאור ב-29 באוגוסט 2000 על ידי איילנד רקורדס. האלבום מכיל את השיר הידוע ביותר של הלהקה, "Tangerine Speedo", שהוצג בסרטים כמו המלאכיות של צ'רלי וחתול תעלול. Ok Nightmare" – 4:15" Goldmine" – 3:36" Tangerine Speedo" (Dominguez, Caviar) – 3:39" The Good Times Are Over" (Caviar, Pee Wee King, Chilton Price, Redd Stewart) – 3:34" I Thought I Was Found" – 4:35" Flawed Like a Diamond" – 3:43" Going Out Tonight" – 3:59" Sugarless" (Brown, Caviar) – 3:07" Automatic Yawns" – 3:12" Looked So Hard I Nearly Wrecked My Eyes" – 3:27" I Am the Monument" – 4:59" מידע על האלבום Caviar באתר MusicBrainz האלבום Caviar באתר Discogs ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Caviar (אלבום)".
מערכת המים החמישית לירושלים

מערכת המים החמישית לירושלים היא מערכת לאספקת מים לירושלים שנחנכה בשנת 2022. המערכת כוללת קטע מערבי מחולדה לצומת אשתאול וקטע מזרחי מצומת אשתאול לעמק מוצא, שם הוא מתחבר למערכת העירונית של ירושלים. הקטע המזרחי כולל מנהרה באורך של כ-13 ק"מ וקוטר של כ-4 מטר. המערכת כוללת 4 תחנות שאיבה, במקטע המערבי "כפר אוריה" ו"חולדה" ובמקטע המזרחי "כסלון" ו"עין כרם". קוטר הצינור הוא 100 אינץ' (2.54 מטר). המערכת כוללת צנרת, משאבות, ברכות ותחנות חשמל. עלות הפרויקט כ-2.5 מיליארד דולר, ובשיאה, המערכת אמורה לספק 65 אלף קוב מים בשעה. בינואר 2007 הסמיכה הממשלה את מקורות להקים את מערכת המים החמישית לירושלים. באותה עת הוחלט להניח את הקו של הקטע המזרחי במנהרה והחלטה על הקמת המערכת נתקבלה על ידי רשות המים ביולי 2008. התכנית להקמת המקטע המערבי אושרה על ידי הוועדה לתשתיות לאומיות בשנת 2008. הקטע המערבי הושלם עד שנת 2014. במרץ 2020 נחנכה המנהרה של הקטע המזרחי. המערכת נחנכה באוקטובר 2022. כושר העברת המים של המערכת בעת חניכתו היה כ-150 מיליון קוב לשנה. על פי התכנון, ניתן להגדיל את כושר העברת המים של המערכת עד לכ-420 מיליון קוב לשנה. המערכת החמישית לירושלים, באתר מקורות ניר חסון, ירושלים של מים: הצצה לפרויקט הענק להקמת מנהרת המים הראשונה בישראל, באתר הארץ, 19 בינואר 2019 פרויקט מתקני חיבור מפעלי התפלה לרשת הארצית ופרויקט מערכת המים החמישית לירושלים וסביבותיה, דו"ח שנתי 65א של מבקר המדינה שרון קדמי, קו המים החמישי לירושלים יבוצע במינהור עמוק, באתר TheMarker‏, 13 במרץ 2007 מיקי פלד, מקורות תגייס 2.5 מיליארד שקל באג"ח לטובת מערכת מים לירושלים, באתר כלכליסט, 14 ביולי 2008 אליה שילה, יוקם קו מים חמישי לירושלים, באתר ערוץ 7, 14 באפריל 2008 עמירם ברקת, ‏בג"ץ דחה את העתירה נגד קו המים החמישי לירושלים, באתר גלובס, 28 במאי 2014 מנהרת המים הראשונה שתוביל מים לירושלים, באתר ערוץ 7, 18 במרץ 2020 ליאור נוביק, ‏מערכת הולכת המים החמישית לירושלים הושלמה, באתר מעריב אונליין, 3 באוקטובר 2022
אלחנדרו הרננדס הרננדס

אלחנדרו חוסה הרננדס הרננדס (בספרדית: Alejandro José Hernández Hernández) הוא שופט כדורגל ספרדי השופט בליגה הבכירה בספרד (לה ליגה). בנוסף, הוא נמנה עם שופטי דרג העילית של אופ"א. בשנת 2005, בגיל 23 בלבד, החל הרננדס בקריירת השיפוט שלו. בתחילת דרכו שפט במשחקי הליגה השלישית של ספרד. ב-2008 כאשר הוא בן 26, קודם הרננדס לסגונדה דיוויסיון (הליגה השנייה) ושפט שם כ-8 שנים ו-92 משחקים. משנת 2012 שופט הרננדס באופן קבוע את משחקי הקופה דל ריי והלה ליגה והחל מ-2014 משובץ הרננדס בדרג שופטי העילית של אופ"א. כמו כן, באותה שנה שפט את המשחק הבינלאומי הראשון שלו במוקדמות אליפות אירופה עד גיל 17. כיום, שופט הרננדס בכל המפעלים האירופאיים. פרופיל שופט [1], באתר Transfermarkt אלחנדרו הרננדס הרננדס, באתר Transfermarkt פרופיל השופט, באתר Transfermarkt
Ђ

דֵ'ה היא אות בכתב הקירילי. ד'ה היא האות השישית באלפבית הקירילי הסרבי, המשמשת בסרבו-קרואטית כדי לייצג את האות האליווולו-פלאטלי המדובב /dʑ/. למרות היותה אות קירילית, היא שימשה גם בתעתיקים פונטיים סלובניים מבוססי לטיני, ככל הנראה עם אותו ערך.[דרוש מקור] ד'ה מקביל לאות הלטינית D עם מקף (Đ đ) באלפבית הלטיני של Gaj של סרבו-קרואטית והוא כל כך מתעתיק. כאשר משיכות אינן זמינות, הוא מועתק כ-⟨Dj dj⟩ או ⟨Ď ď⟩, וכן מקבילה בעברית לדל"ת גרושה. מדיה וקבצים בנושא Ђ בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
מסמך האסירים

מסמך האסירים הוא השם שנודע בו בתקשורת הישראלית - "המסמך הלאומי" או "מסמך ההסכמה הלאומית" שנחתם ב־10 במאי 2006 בכלא הדרים. על המסמך חתומים חמישה מבכירי האסירים הפלסטינים בישראל: מרוואן ברגותי - מזכ"ל פת"ח בגדה המערבית. מוסטפא בדראנה מהחזית הדמוקרטית לשחרור פלסטין. עבד אל ח'אלק אל נטשה מחמאס, חבר המועצה המחוקקת הפלסטינית. בסאם אל סעדי מהג'יהאד האיסלאמי. עבד אל רוחמן מלווח מהחזית העממית לשחרור פלסטין. המסמך כולל 18 סעיפים המתייחסים הן למטרות הפלסטיניות הלאומית והוא קובע בין השאר כי זכותו של העם הפלסטיני להגדרה עצמית תמומש בהקמת מדינה פלסטינית בגבולות הקו הירוק אשר בירתה ירושלים ומימוש זכות השיבה. בזירה הפנים פלסטינית הוא קובע, בין השאר, כי חמאס והג'יהאד האיסלאמי יצטרפו למסגרת אש"ף וכי אש"ף הוא המסגרת הפלסטינית הלגיטימית. חשיבות המסמך בזירה הפנים פלסטינית נובעת מהמעמד החזק לו זוכים האסירים בתודעה הציבורית הפלסטינית. כתוצאה מכך הפך המסמך ל"שובר שוויון" בתיקו הפוליטי הפנימי וגרר שרשרת מאורעות פוליטיים ובהם אולטימטום של נשיא הרשות אבו מאזן לחמאס לקבלת המסמך או שיכריז על משאל עם. לקראת סוף יוני 2006 הגיעו כנראה אנשי חמאס ופת"ח להסכמה על חתימה משותפת על המסמך. אולם חטיפתו של גלעד שליט ב-25 ביוני 2006 קטעה את השיחות. ב-14 ביוני 2007 השתלט חמאס על רצועת עזה תוך עימות אלים מול פת"ח, מה שסגר את חלון ההזדמנויות להסכמה בין המפלגות. אסירים פלסטינים, מסמך האסירים הנוסח המלא, באתר הארץ, 6 ביוני 2006 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
Ј (כתב קירילי)

יֵה היא אות בכתב הקירילי אשר מקורה באות היוונית הפונטית יוט וצורתה כשל האות הלטינית J בשתי צורותיה. אות זאת היא למעשה האות המחליפה ל-Й בסרבית ומקדונית; בסרבית זוהי האות האחת-עשרה, והשתים-עשרה במקדונית. בדרך כלל היא מייצגת את הקירוב הפלטאלי /j/, כמו ההגייה של ⟨y⟩ ב"כן" ("yes"). מדיה וקבצים בנושא Ј בוויקישיתוף Ј, באתר Discogs (באנגלית) ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
Љ

לִייֵה (אות גדולה: Љ, אות קטנה: љ) היא אות בכתב הקירילי. לייה מייצגת /ʎ/ צידי פלטאלי, צליל דומה (אך לא זהה) לצדית המכתשית המטושטשת, המיוצגת בשפות מסוימות על ידי הדיגרף ⟨ль⟩ ומבוטאת /lʲ/ כמו ⟨ll⟩ ב"מיליון". השווה לטבית ⟨ļ⟩, סלובקית ⟨ľ⟩, פורטוגזית ⟨lh⟩, ספרדית ⟨ll⟩ ואיטלקית ⟨gl⟩. לייה היא ליגטורה של Л ו-Ь. היא הומצאה על ידי ווק סטפנוביץ' קרדז'יץ' לשימוש במילון שלו משנת 1818, והחליפה את הדיגרף הקודם ⟨ль⟩. היא תואמת לדיגרף ⟨ǈ⟩ באלפבית הלטיני של גאי עבור סרבו-קרואטית. היום משתמשים בה במקדונית, גרסאות של סרבו-קרואטית כשהם כתובים בקירילית. לייה מקבילה לתעתיק כ-lj אך ניתן גם לכתוב אותה בתעתיק כ-ľ, או ¼. לייה מקבילה בעברית ל-למ"ד ויו"ד ביחד. מדיה וקבצים בנושא Љ בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
Њ

נִייֵה (אות גדולה: Њ, אות קטנה: њ) היא אות בכתב הקירילי. זוהי ליגטורה של האותיות הקיריליות Н ו-Ь (סימן הריכוך). היא הומצאה על ידי ווק סטפנוביץ' קרדז'יץ' לשימוש במילון שלו משנת 1818, והחליף את הדיגרף הקודם ⟨нь⟩. היא תואמת לדיגרף ⟨nj⟩ באלפבית הלטיני של גאי עבור סרבו-קרואטית. היום משתמשים בה במקדונית, גרסאות של סרבו-קרואטית כשהיא כתובה בקירילית (בוסנית, מונטנגרית וסרבית), איטלמן ואודג'ה, שם היא מייצגת /ɲ/ לאף פלאטלי, בדומה ל-⟨ny⟩ ב"קניון" ( להשוואה פולנית ⟨ń⟩, צ'כית וסלובקית ⟨ň⟩, לטבית ⟨ņ⟩, גליצית וספרדית ⟨ñ⟩, אוקסיטנית, פורטוגזית ווייטנאמית ⟨nh⟩, קטלאנית והונגרית ⟨ny⟩ ) ואיטלקית . נהוג לכתוב בתעתיק את נייה כ-nj אבל היא גם נכתבת בתעתיק כ-ń או ņ. נייה מקבילה בעברית ל-נו"ן ויו"ד ביחד. מדיה וקבצים בנושא Њ בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.